אורח חיים קצד - ציונים והערוות
קטגוריות: שו_ע / אורח חיים / הלכות זימון וברכות הנהנין - הרב אברהם שלייפר

בעזרת השם יתברך

**ציונים והערות לסימן קצ"ד**

**יסוד הנידון כאן, מה יעשה אותו אדם אשר התחייב בזימון יחד עם השלושה שאכל עמהם. ולפתע פתאום שוב אינו יכול לזמן עמהם. או כי קמו והלכו, או כי ברכו, או כי זימנו.**

**והנה הזדמנו שלושה אנשים כאלה יחדיו. ויש לדון האם יוכלו לזמן כההיא דסוף הסימן הקודם, או דילמא ייחשב כאן שפרח זימון מינייהו. מחמת שהשניים האחרים כבר ברכו. או כבר זימנו. ואותו נידון הוא כאשר הזדמן יחד עם שלושה אנשים שאכלו יחדיו וכעת באים לזמן. האם יוכל להצטרף עמהם למרות שלא אכל עמהם.**

**(א) והנה במקום שכבר זימנו – מסתבר לכאורה שפרח מהם הזימון. (ב) אמנם במקום שרק ברכו, יש להסתפק.**

**(ג) ומה שמצאנו עניין פריחת הזימון, הוא כאשר בא להתחבר עם שניים אחרים מכח החובה הנ"ל. אבל כאשר חוזר ואוכל עם אותם שניים אחרים, אשר מבואר בסימן הקודם שכאן פריחת הזימון היא רק כאשר הם עצמם היו שותפים בזימון, לכאורה גם כאן יהיה סגי בזה. [שלושת הדינים בביאוה"ל ד"ה "וכן אם ברכו".]**